
THIRRJE PUBLIKE PËR DY ANËTARË (EKSPERTË) TË KOMISIONIT PËR VLERËSIMIN E PROJEKTEVE TË OSHC-ve PËR FINANCIMIN E AKTIVITETEVE TË PROJEKTIT TË SEKTORIT OJQ-ëve QË KA PËR QËLLIM NGRITJEN E NIVELIT TË PUNËSIMIT TË PJESËTARËVE TË KOMUNITETEVE JO SHUMICË DHE PËRMIRËSIMI I KAPACITETEVE PËR PROMOVIMIN E MBROJTJES SË TË DREJTAVE TË KOMUNITETIT (Vazhdim)-2024


 
1. Hyrje

Ministria për Kthim dhe Komunitete ka publikuar një thirrje publike për dorëzimin e projekt propozimeve nga organizatat e shoqërisë civile me qëllim të kontribuimit në punësim, angazhim në praktikë dhe organizim trajnimesh me theks të veçantë për gratë, të rinjtë, personat me aftësi të veçanta dhe grupet e tjera të margjinalizuara brenda komuniteteve joshumicë që jetojnë në Kosovë, si dhe përmirësimin e kapaciteteve të organizatave joqeveritare për promovimin dhe mbrojtjen e të drejtave të komuniteteve dhe forcimin e partneritetit dhe bashkëpunimit të organizatave joqeveritare me akterët e tjerë. Ministria për Kthim dhe Komunitete fton të gjitha organizatat e shoqërisë civile të regjistruara në Republikën e Kosovës si dhe ekspertët që janë qytetarë të Republikës së Kosovës, programi i punës së të cilëve ka për qëllim zhvillimin e aktiviteteve të lartpërmendura, të aplikojnë për pjesëmarrje në komisionin për vlerësimin e projekt propozimeve të OSHC-ve që aplikojnë në këtë thirrje për projekt propozimet.
1. Thirrje për dy anëtarë

Si pjesë e thirrjes për projekt propozime, sipas nenit 8 (3.2) të Rregullores së MF-së - nr. 04/2017 për kriteret, standardet dhe procedurat e financimit publik të OJQ-ve, MKK-ja hap këtë thirrje publike për përzgjedhjen e dy përfaqësuesve nga grupi i ekspertëve të jashtëm, njëri prej të cilëve duhet të jetë përfaqësues i OJQ-së. 



1. Detyrat e Komisionit të Vlerësimit

Detyrat e komisionit vlerësues përcaktohen me rregullore. Komisioni i vlerësimit ka këto detyra dhe përgjegjësi:
o Të vlerësojë aplikimet nga aspekti procedural në përputhje me rregulloren;
o Të vendosë nëse kandidatët plotësojnë kriteret e përgjithshme dhe specifike të përcaktuara me rregullore për t'u kualifikuar për mbështetje financiare publike;
o Të shqyrtojë dhe vlerësojë aplikimet/propozimet e aplikuesve të kualifikuar për mbështetje financiare në aspektin e përmbajtjes;
o Të sigurojë që projektet/programet e përzgjedhura për mbështetje financiare ti përmbushin të gjitha kriteret e thirrjes publike dhe të kontribuojnë në arritjen e prioriteteve dhe objektivave të thirrjes;
o Të kërkojë nga aplikuesit dokumentacionin e nevojshëm shtesë pas publikimit të listës paraprake të përfituesve dhe para nënshkrimit të kontratës;
o Ti përzgjedh përfituesit e mbështetjes financiare sipas thirrjes publike.

Pjesëmarrja në Komisionin e Vlerësimit është vullnetare. Nuk ka kompensim financiar për anëtarët e Komisionit Vlerësues.


1. Kualifikimet
Për të qenë anëtar i Komisionit të Vlerësimit, kandidatët duhet të kenë këto kualifikime:
• Të kenë kryer me sukses studimet universitare në fushën e shkencave shoqërore, juridike ose ekonomi dhe biznes;
• Të ketë së paku 2 vjet përvojë pune në fushat relevante për thirrjen për propozime;
• Të ketë përvojë në vlerësimin e programeve/projekteve, skemave të granteve ndërkombëtare apo publike;
• Të ketë përvojë ose ekspertizë në një ose më shumë fusha prioritare të mbuluara nga thirrja, duke përfshirë punën me të rinjtë, promovimin e platformave online ose zhvillimin ekonomik ose të biznesit;
• Të jenë fleksibël në kohë për të marrë pjesë në mbledhjet e Komisionit Vlerësues me kërkesë të MKK-së gjatë muajit maj 2024. 

Rregulla të përgjithshme për plotësimin e kërkesave të kualifikimit: Anëtarët e Komisionit të Vlerësimit nuk mund të emërohen politikisht. Çdo anëtar i Komisionit nënshkruan një deklaratë për paanshmëri dhe konfidencialitet në marrjen e vendimeve. Anëtarët e emëruar të Komisionit duhet të sigurojnë paraprakisht që pjesëmarrja e tyre në këtë komision të jetë në përputhje me legjislacionin për parandalimin e konfliktit të interesit, duke nënshkruar një deklaratë ku thuhet se nuk ka konflikt interesi. Në rast të një konflikti interesi, anëtarët duhet të kërkojnë zëvendësimin e tyre nga udhëheqësi.

1. Paraqitja e aplikimeve
Ju lutemi dërgoni CV-në ose rezymet e juaja, dëshmitë e kualifikimeve profesionale dhe referencat për përvojën e punës, jo më vonë se data 29.04.2024, në emailin request.mkk.mzp.mcr@rks-gov.net
MKK mund të kërkojë dokumentacion shtesë nga aplikuesi nëse të njejtat nuk janë të kompletuara.

